recursal/SuperWikiNEXT-32B huggingface dataset:
**சைலன்ஸ் பிகம்ஸ் யூ** 2005 ஆம் ஆண்டு வெளியிடப்பட்ட ஒரு திகில் திரைப்படமாகும். இந்த திரைப்படத்தில் அலிசியா சில்வசுடோன், சியென்னா கிலரி, ஜோ ஆன்டர்சன் ஆகியோர் முக்கிய வேடங்களில் நடித்துள்ளனர்.

கதைச் சுருக்கம்
---------------

இந்த திரைப்படம் தனிமையான ஒரு வீட்டில் வாழ்வதுடன் வெளியுலகத் தொடர்பின்றி இருக்கும் வயலட் (அலிசியா சில்வசுடோன்), கிரேசு (சியென்னா கிலரி) ஆகிய இரு சகோதரிகளின் கதையைச் சொல்லுகின்றது. சகோதரிகள் இருவரும் தம் வீட்டுக்கு வரும் லூக் (ஜோ ஆன்டர்சன்) எனும் பையனை மயக்க இவர்கள் முயல்கின்றனர். வயலட் , லூக் இருவரும் காதலில் விழுவதுடன் அந்த வீட்டை விட்டு வெளியேற முயலுகின்றனர், அப்போது அவர்கள் அங்கே அடைக்கப்பட்டுள்ளதை உணர்கின்றனர்.இந்த திரைப்படம் இந்த இரு சகோதரிகளின் வித்தியாசமான நடத்தையை குறிப்பாக அவர்களின் தந்தையுடன் இருக்கும் முறைகேடான நடத்தையையும் காட்டுகின்றது. வயலட், லூக் காதலால் பொறாமைக் கொள்ளும் கிரேசு லூக்கை கவர்ச்சியால் மயக்க முயல்கிறார். இதனிடையே வயலட் கர்ப்டைந்தாலும் கர்பம் இடையிலேயே கலைந்து விடுகிறது. படத்தின் கடைசியில் ஏற்படும் தீ விபத்தில் லூக் இறக்கிறான்

வெளி இணைப்புகள்
---------------

இணையதள திரைப்பட தரவுத் தளத்தில் *சைலன்ஸ் பிகம்ஸ் யூ*
**அன்சார் ஏரி** (*Anchar Lake*) இந்தியாவின் சம்மு காசுமீர் மாநிலத்தின் சிறிநகர் நகரத்தின் சவுரா பகுதியில் மோசமான நிலையிலுள்ள ஓர் ஏரியாகும்.. கேந்தெர்பால் நகரத்திற்கு அருகில் இந்த ஏரி அமைந்துள்ளது. தால் ஏரியை தால் கதவு நாகின் ஏரியுடன் இணைத்துள்ளதைப் போல மிகவும் பிரசித்தி பெற்ற தால் ஏரியுடன் "அமிர் கான் நல்லா" என்ற கால்வாய் வழியாக அன்சார் ஏரி இணைக்கப்பட்டுள்ளது. எதிர்காலத்தில் வெள்ளம் ஏற்படும்போது அதிகப்படியான உபரி தண்ணீரை திசைத்திருப்ப ஏதுவாக இந்த இணைப்புக்கள் ஏற்படுத்தப்பட்டுள்ளன.. 

ஒரு காலத்தில் வேட்டைப்படகு, உயிர்காப்புப் படகு போன்ற படகுகளில் தால் ஏரிக்கு பயணம் செய்ய சுற்றுலாப் பயணிகளுக்கு இந்த ஏரி பெரிதும் பயன்பட்டது. காலப்போக்கில் மாசுபாடு, பெரிய அளவிலான ஆக்கிரமிப்பு, சுற்றுப்புறங்களில் சட்டவிரோதமான கட்டுமானங்கள் போன்ற காரணங்களால் ஏரி மோசமடைந்துள்ளது. 1990 ஆம் ஆண்டுகளில் தால் ஏரியின் மேற்குப் பகுதியைச் சுற்றி மியர்ப்ளான் நெடுஞ்சாலையைக் கட்டுவதற்காக நல்லா மார் மூடப்பட்டபோது புதிய சாலையின் கீழ் ஆறு அடி குழாய்கள் பதியவைக்கப்பட்டன. தால் ஏரியின் தண்ணீர் தொடர்ந்து அஞ்சர் ஏரி அமைப்பிற்குள் செல்ல இது அனுமதித்தது. இருப்பினும் குழாய்கள் குப்பைகள், இலைகள் போன்ற கழிவுப்பொருள்களால் அடைபட்டன .

தால், ஊலர் ஏரிகளைப்போல இந்த ஏரியும் அன்சார் எனப்படும் அன்சி சமுதாயத்தினருக்கு அடைக்கலம் கொடுத்தது

மேற்கோள்கள்
-----------

1. ↑  "ANCHAR LAKE: On Death Bed". www.greaterkashmir.com (ஆங்கிலம்). 2012-10-19. 2017-05-06 அன்று மூலம் பரணிடப்பட்டது. 2017-08-20 அன்று பார்க்கப்பட்டது.
2. ↑  Floods in Kashmir, Army called out -Sep 4, 2006, 01:09 AM IST
3. ↑  "Anchar Lake near Srinagar on the verge of extinction". Newstrack India. 10 Apr 2010.. பார்த்த நாள்: 22 Feb 2013.
4. ↑  "To save a lake: The Jammu and Kashmir Government has launched an ambitious effort to save the Dal lake in Srinagar.". **15**. Frontline. 23 May – 5 Jun 1998.. பார்த்த நாள்: 22 Feb 2013.
5. ↑  Puri, Luv (15 May 2005). "Communities: A lake endangered". *The Hindu*.. பார்த்த நாள்: 7 March 2018.

வெளி இணைப்புக்கள்
-----------------

* Anchar Lake
**அன்சுயாபாய் பாவ்ராவ் போர்கர்** (*Ansuyabai Borkar*) என்பவர் சமூக ஆர்வலர் மற்றும் இந்தியத் தேசிய காங்கிரசு அரசியல்வாதி ஆவார். இவர் 1955 முதல் 1957 வரை இந்திய நாடாளுமன்றத்தின் கீழ் சபையான மக்களவையில், முதலாவது மக்களவை உறுப்பினராக இருந்தார்.

ஆரம்ப கால வாழ்க்கை
------------------

அன்சுயாபாய் மத்திய பிரதேசத்தின் காம்ப்டியில் (அப்போது மத்திய மாகாணங்கள் மற்றும் பெராரின் ஒரு பகுதி) 1929ஆம் ஆண்டு விவசாயக் குடும்பம் ஒன்றில் பிறந்தார். ராய்ப்பூரின் சேலம் பெண்கள் இந்தி ஆங்கில நடுநிலைப் பள்ளியில் கல்வி பயின்றார்.

தொழில்
------

போர்க்கர் ஒரு தீவிர சமூக சேவகர் மற்றும் நாக்பூரில் வயது வந்த பெண்களுக்கான கல்வி நிகழ்ச்சிகளை நடத்தியவர் ஆவார். இவர் இந்தியத் தேசிய காங்கிரசு கட்சியின் நாக்பூர் மாவட்டக் குழு உறுப்பினராகவும் இருந்தார்.

நாடாளுமன்ற மக்களவையின் உறுப்பினராக இருந்த, இவரது கணவரின் மரணத்திற்குப் பிறகு, போர்கர் 1955ஆம் ஆண்டு நடைபெற்ற இடைத்தேர்தலில் இந்தியத் தேசிய காங்கிரசு வேட்பாளராக இரண்டு உறுப்பினர்களைக் கொண்ட பண்டாரா (பட்டியலினத்தவருக்கான தொகுதி, மத்தியப் பிரதேசம்) தொகுதியில் போட்டியிட்டு வெற்றி பெற்றார். இவர் 84,458 வாக்குகளையும், இவரை எதிர்த்துப் போட்டியிட்ட பட்டியல் சாதியினர் கூட்டமைப்பு வேட்பாளர் சுமார் 58,000 வாக்குகளையும் பெற்றார்.

தனிப்பட்ட வாழ்க்கை
------------------

1947-ல், இவர் இதேகா அரசியல்வாதி பௌராவ் போர்க்கரை மணந்தார். இவர்களுக்கு மூன்று மகள்கள் இருந்தனர். பௌராவ் பண்டாராவின் உறுப்பினராக இருந்தார். பிப்ரவரி 2, 1955 அன்று பதவியிலிருந்தபோது பௌராவ் இறந்தார்.

போர்க்கர் 18 சூலை 2000 அன்று மகாராட்டிர மாநிலம் நாக்பூரில் இறந்தார்

மேற்கோள்கள்
-----------

1. 1 2 3  "Lok Sabha Synopsis of Debates: Obituary References". Parliament of India. 1 November 2017 அன்று பார்க்கப்பட்டது.
2. 1 2 3  "Members Bioprofile: Borkar, Shrimati Ansuyabai". மக்களவை (இந்தியா). 1 November 2017 அன்று பார்க்கப்பட்டது.
3. ↑  "Election Results of Bye-elections, 1952-1995" (XLS). இந்தியத் தேர்தல் ஆணையம். 1 November 2017 அன்று பார்க்கப்பட்டது.
4. ↑   *Indian Parliamentary Companion: Who's who of Members of Lok Sabha*. Lok Sabha Secretariat. .
**கோவில்பத்து எனையாளும் கண்ணபெருமாள் கோயில்** நாகப்பட்டினம் மாவட்டத்திலுள்ள அமைந்துள்ள வைணவக்கோயிலாகும்.

அமைவிடம்
--------

இக்கோயில் நாகப்பட்டினம்-வேதாரண்யம் சாலையில திருத்துறைப்பூண்டிக்குத் தெற்கே 6 கிமீ தொலைவில் அமைந்துள்ளது.

இறைவன், இறைவி
-------------

திரௌபதி, என்னையாளும் கண்ணா என்று போற்றிய கோயில். கமலவல்லித்தாயார் தனி சன்னதியில் உள்ளார். ஆஞ்சநேயர் தெற்கு நோக்கியவண்ணம் உள்ளார்.

சிறப்பு
-------

துர்வாசர் தன்னுடைய சீடர்களுடன் பாண்டவர்களின் இருப்பிடத்திற்கு வந்தபோது காலம்கடந்துவிட்ட நிலையில் அட்சய பாத்திரம் பயனற்றுப்போனது. முனிவரின் கோபத்திலிருந்து தப்பிக்க திரௌபதி கண்ணனை வேண்ட, அவளுக்கு கண்ணன் அருள் தந்த கோயிலாகும். திரௌபதிக்கு அருள் செய்வதற்காக கண்ணன் அமர்ந்து வந்த கருடனுமாக இரட்டைக் கருடனைக் கொண்ட கோயில். கண்ணன் அட்சயப் பாத்திரத்தில் ஒட்டிக்கொண்டிருந்த ஒரு பருக்கையை உண்டு உலக உயிர்களைக் காத்ததாகவும், துர்வாசரும் பசி நீங்கிய நிலையில் பாண்டவர்களுக்கு ஆசீர்வாதம் தந்துவிட்டுப் புறப்பட்டதாகவும் கூறுவர்.

மேற்கோள்கள்
-----------

1. 1 2 3   திருக்கோயில்கள் வழிகாட்டி, நாகப்பட்டினம் மாவட்டம், தமிழ்நாடு அரசு இந்து சமய அறநிலையத்துறை, 2014
**அன்டர் செயல்முறை** (*Hunter process*, **ஹண்டர் செயல்முறை**) என்பது தொழிற்சாலைகளில் முதன்முதலில் கம்பியாக நீட்டும் தன்மை கொண்ட தூய்மையான உலோக டைட்டானியம் உற்பத்தி செய்யப் பயன்பட்ட செயல்முறையாகும். நியூசிலாந்தைச் சேர்ந்த அமெரிக்காவில் பணியாற்றிக் கொண்டிருந்த ஏ. மேத்தியூ அன்டர் 1910 ஆம் ஆண்டில் இதைக் கண்டறிந்தார். இச்செயல்முறையில் டைட்டானியம் நான்மகுளோரைடு (TiCl4) சோடியத்துடன் சேர்க்கப்பட்டு ஒரு இரும்பு கொள்கலனில் 700 முதல் 800 பாகை செல்சியசு வெப்பநிலைக்கு சூடுபடுத்தப்பட்டு ஒடுக்க வினையின் மூலம் தயாரிக்கப்படுகிறது.

TiCl4 + 4 Na → 4 NaCl + Ti
இச்செயல்முறைக்கு முன்னர் தயாரிக்கப்பட்ட டைட்டானியம் யாவும் தூய்மையற்ற நிலையில் டைட்டானியம் நைட்ரைடு கலந்தே இருந்தன. 1940 ஆம் ஆண்டில் கிரால் செயல்முறையில் டைட்டானியம் நான்மகுளோரைடு மக்னீசியத்தால் ஒடுக்கப்பட்டு டைட்டானியம் தயாரிக்கப்பட்டது. இம்முறை அன்டர் செயல்முறையைக் காட்டிலும் மிகவும் சிக்கனமானது ஆகும்.

மேற்கோள்கள்
-----------

1. ↑  M. A. Hunter "Metallic Titanium" J. Am. Chem. Soc. 1910, pp 330–336. எஆசு:10.1021/ja01921a006
2. ↑  Heinz Sibum, Volker Günther, Oskar Roidl, Fathi Habashi, Hans Uwe Wolf, "Titanium, Titanium Alloys, and Titanium Compounds" in Ullmann's Encyclopedia of Industrial Chemistry 2005, Wiley-VCH, Weinheim. எஆசு:095 10.1002/14356007.a27 095
**குரு அரவிந்தன்** கனடாவில் வாழ்ந்து வரும் தமிழ் எழுத்தாளர்களில் ஒருவர். சிறுகதை, புதினம் எழுதுவதுடன் கனடாவில் இருந்து வெளிவரும் தமிழ்த் திரைப்படங்களுக்கு திரைக்கதை, வசனங்கள், மற்றும் நாடகங்களும் எழுதி வருகிறார்.

வாழ்க்கைக் குறிப்பு
-------------------

இலங்கையின் யாழ்ப்பாண மாவட்டத்தில் காங்கேசன்துறையைப் பிறப்பிடமாகக் கொண்டவர். தந்தை பெயர் அருணசலம் குருநாதபிள்ளை. காங்கேசன்துறை நடேசுவரா கல்லூரி, தெல்லிப்பழை மகாஜனாக் கல்லூரி ஆகியவற்றின் பழைய மாணவர்.

எழுத்துத் துறையில்
------------------

இவரின் சிறுகதைகள், தென்னிந்திய சஞ்சிகைகளான ஆனந்த விகடன், குமுதம், கல்கி, யுகமாயினி ஆகியவற்றில் வெளிவந்துள்ளன. கனடாவில் தாய்வீடு, தூறல், உதயன் போன்ற பத்திரிகைகளில் இவரது தொடர்கட்டுரைகள் வெளிவருகின்றன.

இலங்கையில் தினக்குரல், வீரகேசரி, செருமனியில் வெற்றிமணி, லண்டனில் புதினம், பாரிசில் உயிர்நிழல் போன்ற பத்திரிகைகளிலும் இவரது கட்டுரைகள் வெளிவருகின்றன.

இணையத்தில்
----------

இணையத்தில் "பதிவுகள்", "திண்ணை" போன்ற இணையத்தளங்களில் நாடகம், படைப்பிலக்கியம் சம்பந்தமான விமர்சனக் கட்டுரைகளை எழுதி வருகின்றார்.

சிறுகதைத் தொகுப்புக்கள்
-----------------------

* இதுதான் பாசம் என்பதா? (2002, 2005)
* என் காதலி ஒரு கண்ணகி (2001)
* நின்னையே நிழல் என்று! (2006)

நாவல்கள்
--------

* உறங்குமோ காதல் நெஞ்சம்? (2002,2004)
* உன்னருகே நான் இருந்தால்...? (2004)
* எங்கே அந்த வெண்ணிலா? (2006)
* நீர்மூழ்கி நீரில் மூழ்கி... (2008)

ஒலிப்புத்தகங்கள்
----------------

* மலரே காதல் மலரே...
* நதியே காதல் நதியே..
* இங்கேயும் ஒரு வெண்ணிலா

மேடை நாடகங்கள்
--------------

தெல்லிப்பழை மகாஜனா பழைய மாணவர்களின் கலைவிழாவுக்காக இவர் நாடகங்களை எழுதியுள்ளார்.

திரைக்கதை
---------

கனடாவில் பல திரைப்படங்களுக்கு இவர் திரைக்கதை வசனம் எழுதியுள்ளார்..

* சுகம் சுகமே
* சிவரஞசனி
* வேலி (வெளியாகவில்லை)

மேடையேறிய நாடகங்கள்
-------------------

* அன்னைக்கொருவடிவம், (சித்தங்கேணி ஒன்றிய ஆண்டுவிழா)
* மனசுக்குள் மனசு. (மாகஜனக்கல்லூரி நூற்றான்டு விழா – கதை வசனம்)

மேடையேறிய சிறுவர் நாடகங்கள்
---------------------------

* பொங்கலோ பொங்கல், (சொப்கா பீல் தமிழர் மன்றம்)
* தமிழா தமிழா, (வாட்டலூ தமிழ் சங்கம்)
* பேராசை (பீல் கல்விச்சபை பல்கலாச்சார விழா)

இலக்கிய பரிசுகள்
----------------

* யுகமாயினி குறு நாவல் போட்டி (2009) - இரண்டாம் பரிசு
* கலைமகள் - ராமரத்தினம் நினைவு குறுநாவல் போட்டி (2011)- இரண்டாம் பரிசு

விருதுகள்
---------

* தமிழர் தகவல் இலக்கிய விருது - (கனடா, 2012)

வெளி இணைப்பு
------------

* குரு அரவிந்தனின் இணையத்தளம்
* குரு அரவிந்தனுடன் நேர்காணல்
* சிறுகதைகள்
**குரு சித்தானந்தா சுவாமிகள்** என்பவர் கடலூர் மாவட்டம் வண்டிப்பாளையம் என்ற ஊரில் வாழ்ந்த சித்தராவார்.
இவரைப் பற்றி மகாகவி பாரதியார் பாடல் இயற்றியுள்ளார்.

இவர் வண்டிப்பாளையத்தில் வீர சைவ மரபில் பிறந்தார். இவரது வீட்டினை பிள்ளையார் வீடு என்று அழைத்தனர்.

இவர் சிறுவயதிலேயே திருப்பாதிரிப்புலியூர் பாடலீசுவரர் கோயிலுக்குச் சென்று வழிபட்டு வந்துள்ளார். இச்சிவாலயத்தில் பூத்தொடுக்கும் பணியை இவரது தாயார் செய்து வந்துள்ளார். அதனால் திருக்கோயிலுக்கு மாலையை கொடுக்கும் பணி இவருடையதாக இருந்தது. ஒருநாள் மழை காரணமாக உரிய நேரத்தில் மாலையை கொண்டு சேர்க்க முடியவில்லை. இவர் கோயிலுக்கு வருகையில் நடைசாத்தப்பட்டிருந்தது. அதனால் கோயில் கதவில் மாலையை வைத்துவிட்டு, இறைவனிடம் "வந்து எடுத்துக் கொள்" என கூறி வீடு திரும்பினார். மறுநாள் அர்ச்சகர் கோயில் கதவு திறந்து உட்சென்று பார்க்கையில் மூலவர் மாலையுடன் இருப்பதைக் கண்டு ஆச்சரியப்பட்டார்.

அச்சிவாலயத்தின் பெரியநாயகியை வணங்கி, தவமிருந்து அட்டமா சித்திகளைப் பெற்றார். அவருடைய பக்தர்களான முத்துகுமாரசாமி பிள்ளை தோட்டத்தில் சமாதி நிலையடைந்தார், 1837ம் ஆண்டு மே மாதம் 28 நாள் சமாதியடைந்தார். தற்போது அவ்விடம் சித்தர் கோயிலாக உள்ளது.

ஆதாரங்கள்
---------

1. ↑  சித்தானந்தசாமி திருக்கோயில் வாயிலில் தீபவொளியுண்டாம்; பெண்ணே முத்தாந்த வீதி முழுதையுங் காட்டிட மூண்ட திருச்சுடராம் ;பெண்ணே
2. ↑  "- குரு சித்தானந்தா சுவாமி கோவில் கும்பாபிஷேகம் Dinamalar".

வெளி இணைப்புகள்
---------------
கட்டிடங்களில், தளங்களுக்கான முடிப்புப் பொருட்களில் **லினோலியம் தளமுடிப்புகள்** நூற்றாண்டுகளுக்கு மேலாகப் பயன்பாட்டில் இருந்து வருகின்றன. புதுப்பிக்கக்கூடிய (renewable) வளங்களான இயற்கை உற்பத்திப் பொருட்களில் இருந்து தயாரிக்கப்படுவது இதன் சிறப்பாகும். இதன் மூலப்பொருள்களுள் தாவரம் ஒன்றிலிருந்து உற்பத்தி செய்யப்படும் *லின்சீட் எண்ணெய்* முக்கியமானதாகும். இந்த எண்ணெயுடன், மரத்தூள், *கார்க்* தூள், நிறத்தூள்கள் என்பவற்றைச் சேர்த்து லினோலியம் தயாரிக்கப்படுகின்றது.

வகைகள்
------

லினோலியம் தளமுடிப்புக்காக இரண்டு வடிவங்களில் உற்பத்தி செய்யப்படுகின்றது. ஒன்று, பொதுவாக இரண்டு மீட்டர் வரை அகலம் கொண்ட விரிப்புக்களாகச் சுருள் வடிவில் சந்தைப்படுத்தப்படுகின்றது. இன்னொன்று, 500 x 500 மில்லிமீட்டர், 600 x 600 மில்லிமீட்டர் போன்ற அளவுகளில் தள ஓடுகள் வடிவில் கிடைக்கின்றன.

சாதக இயல்புகள்
--------------

லினோலியம் நீடித்து உழைக்கும் தன்மை கொண்டது. 40 வருடங்கள் வரை தளமுடிப்புகளில் பயன்படக்கூடியது என்று கூறப்படுகின்றது. இதனால் இது அதிக மக்கள் நடமாடக்கூடிய இடங்களில் பயன்படுத்துவதற்கு உகந்தது. அத்துடன் லினோலியம் மீள்தன்மை (resilient) கொண்டதாக இருப்பதுடன் வளைந்து கொடுக்கக்கூடிய தன்மையும் கொண்டது. வைனைல் தளமுடிப்புக்கள் போன்ற செயற்கைப் பொருட்களைப் போலன்றி, இது மட்கிப் போகக்கூடியது என்பதால் இதன் கழிவுகளால் சூழல் அசுத்தப் பிரச்சினைகள் ஏற்படுவதில்லை. இது இலகுவில் எரியாது, நீர் ஊடுசெல்ல விடாது, நிலைமின்னேற்றத்தை உருவாக்காது என்பனவும் இதன் சாதகமான இயல்புகளாகும்.

லினோலியம் இயற்கையாகவே பக்டீரியா எதிர்ப்புத் தன்மை கொண்டது என்பதால், வேறு சில உற்பத்திப் பொருட்களைப் போல, தனியான வேதியியல் பக்டீரியா எதிர்ப்புப் பொருட்களைச் சேர்க்கவேண்டிய தேவை இல்லை. இதனால், கட்டிடங்களுள், காற்றுத் தூய்மையைப் பேணும் முயற்சிக்கு லினோலியம் எவ்வித பாதிப்பையும் ஏற்படுத்துவதில்லை. எனினும், இது தொடர்பில் கவனத்தில் கொள்ளவேண்டிய முக்கிய விடயம் ஒன்று உண்டு. லினோலியம் தள விரிப்புக்களையோ அல்லது தள ஓடுகளையோ ஒட்டுவதற்குப் பயன்படக்கூடிய ஒட்டுபொருட்களில் பல, காற்றிற் கலக்கக்கூடிய வேதிப்பொருட்களைக் கொண்டிருக்கின்றன. இதனால் ஒட்டுபொருட்களைத் தெரிவு செய்யும்போது உரிய கவனம் எடுக்கவேண்டியுள்ளது.

வரையறைகள்
---------

பல சாதகமான இயல்புகளைக் கொண்டுள்ள லினோலியத்தின் பயன்பாட்டுக்குச் சில வரையறைகளும் உண்டு. இதனை நீர்ப்பற்றுக் கொண்ட இடங்களில் பயன்படுத்த முடியாது. இதனால் காங்கிறீற்றுத் தளங்கள் நன்றாகக் காய்ந்தபின்னரே லினோலியத்தைப் பொருத்தவேண்டும். அத்துடன், நீர் மேலேறுவதற்கு வாய்ப்புள்ள நிலக்கீழ் அறைகளிலும் இதனைப் பயன்படுத்த முடியாது. அத்துடன் லினோலியம், வலுவான அமிலம், காரம் (alkali) மற்றும் பெற்றோலியப் பொருட்களால் தாக்குப்படக்கூடியது. ஆகவே, அத்தகைய பொருட்களின் பயன்பாடு இருக்ககூடிய இடங்களில் இது பொருத்தமற்றதாகும்.
லின்னேயஸின் ஆண்ட்ரோமெடா படம்
 *சிஸ்டமா நேச்சுரேவிலிருந்து* தாவர வகைப்பாட்டிற்கான லின்னேயஸின் பாலியல் அமைப்பு
**லின்னேயன் முந்நூற்றாண்டு பதக்கம்** (*Linnean Tercentenary Medal*) என்பது கரோலஸ் லின்னேயஸின் பிறப்பின் முந்நூறாம் ஆண்டினை நினைவுகூரும் வகையில் லின்னியன் சமூகத்தினால் 2007-ல் நிறுவப்பட்ட விருதாகும். வெள்ளிப் பதக்கம் வெண்கலப் பதக்கம் என இயற்கை வரலாற்றில் சிறந்த பங்களிப்பிற்காக இரண்டு வகையான பதக்கங்கள் வழங்கப்படுகின்றன.

பதக்கத்தின் முன்புறம் லின்னேயஸ் வரைந்த ஆண்ட்ரோமெடாவும் (புராணக் கதைகள்) ஆண்ட்ரோமெடா என்று பெயரிடப்பட்ட தாவரமும் அடுத்ததாக, 1732ஆம் ஆண்டு லாப்லாண்டிற்கு மேற்கொண்ட பயணக்காட்சியும் பின்புறம் சிஸ்டமா நேச்சுரேவிலிருந்து எடுக்கப்பட்ட விளக்கப்படங்களிலிருந்து உருவாக்கப்பட்ட சுழல் வடிவமைப்பைக் கொண்டுள்ளது.

வெள்ளிப் பதக்கம்
----------------

* சர் டேவிட் அட்டன்பரோ
* பேராசிரியர் ஸ்டீவ் ஜோன்ஸ்
* பேராசிரியர் எட்வர்ட் ஓ. வில்சன்

வெண்கலப் பதக்கம்
----------------

* ஜினா டக்ளஸ்
* ஜென்னி எட்மண்ட்ஸ்
* பேராசிரியர் கார்ல்-ஓல்ப் ஜேக்கப்சன்
* பேராசிரியர் பெங்ட் ஜோன்செல்
* மார்ட்டின் ரிக்ஸ்
* நைகல் ரோலண்ட்
* எலைன் ஷாக்னெஸ்ஸி

*

மேற்கோள்கள்
-----------

1. ↑  Taxonomy's famous father
2. ↑  "Linnaean Tercentenary Medal - Victoria & Albert Museum". 2012-07-16 அன்று மூலம் பரணிடப்பட்டது. 2011-07-26 அன்று பார்க்கப்பட்டது.

வெளி இணைப்புகள்
---------------

* லின்னியன் டெர்சென்டெனரி மெடல் : தி லின்னியன் சொசைட்டி ஆஃப் லண்டன்
2012 ஒலிம்பிக்கில் லின் டேன்
**லின் டான்** (பிறப்பு: அக்டோபர் 14, 1983) சீனா இறகுப்பந்தாட்ட வீரர் ஆவார். இரண்டு முறை ஒலிம்பிக் தங்கப் பதக்ககத்தையும் ,ஐந்து முறை உலக வாகையாளர் பட்டத்தையும், ஆறு முறை இங்கிலாந்தின் அனைவருக்குமான வெற்றி முதன்மைப் போட்டிகளில் வாகையாளர் பட்டத்தையும்  பெற்றவர். இவர் இறகுப்பந்தாட்டப் போட்டிகளில் முதன்மையாகக் கருதப்படும் ஒன்பது போட்டிகளிலும் வெற்றி பெற்றுள்ள ஒரேயொரு வீரர் ஆவார்.

### மேற்கோள்கள்

1. ↑  "Lin Dan". Olympics at Sports-Reference.com. Sports Reference LLC. Retrieved 17 March 2016
2. ↑  "Lin Dan Biography (Career)". 01 Feb 2022 அன்று பார்க்கப்பட்டது. Check date values in: `|access-date=` (உதவி)

விக்கிமீடியா பொதுவகத்தில்,  
 ***லின் டான்***   
என்பதின் ஊடகங்கள் உள்ளன. 

* வார்ப்புரு:BWF
* வார்ப்புரு:BWF2
* Lin Dan Badminton Racket பரணிடப்பட்டது 2020-11-12 at the வந்தவழி இயந்திரம்
* Lin Dan Badminton Shoes பரணிடப்பட்டது 2020-12-18 at the வந்தவழி இயந்திரம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
**லின் சீசு** (Lin Ze-xu) என்பவர் குவிங் பேரரசின், குவங்தோவ் மாகாணத்தின் சிறப்பு ஆளுநராக (Special Commissioner of Guangzhou) 19ம் நூற்றாண்டில் இருந்தவராவர். இவர் பிரித்தானியாவினால், சீனாவிற்குள் சட்டவிரோதமாக நடைபெற்றுவந்த அபின் போதைப்பொருள் வணிகத்திற்கு எதிராக கடும் நடவடிக்கைகளை மேற்கொண்டவர் ஆவார். இதனால் ஏற்பட்ட முதலாம் அபின் போரிற்கு காரணமானவரும் ஆவர். இன்றும் சீன மக்களால் மாவீரனாகப் போற்றப்படுபவரும் ஒருவரும் ஆவார்.

போதைப்பொருள் வணிகத்திற்கு எதிரான நடவடிக்கைகள்
---------------------------------------------

லின் சீசுவின் மேற்பார்வையில் போதைப்பொருட்கள் அழிக்கப்படும் ஓவியம்
லின் சீசுவின் உருவச்சிலை அமெரிக்கா, நியூ யோர்க் நகரில்
பிரித்தானியா தமது நாட்டிற்குள் அபின் போதைப்பொருள் வணிகத்தையும் பயன்படுத்துவதனையும் சட்டவிரோதமானதாக அறிவித்து தடைசெய்துக்கொண்டு, அதே சட்டவிரோதமான அபின் வணிகத்தை சீனாவின் தடையுத்தரவையும் மீறி தொடர்ந்து மேற்கொண்டு வந்தமையைக் கண்டித்து, அதனை இடைநிறுத்தக் கடும் முயற்சிகளை எடுத்தவராவர். பிரித்தானியரின் ஆதரவுடனும், அதிக இலாபம் ஈட்டும் நோக்கில் அபின் வணிகத்தில் ஈடுப்பட்டோரின், அபின் போதைப்பொருள் கிடங்குகளைத் தேடித் தேடி அழித்ததுடன், இப்போதைப்பொருள் வணிகத்தில் ஈடுபட்டோருக்கு எதிராகவும் கடும் நடவடிக்கைகளை மேற்கொண்டார். அத்துடன் அபின் போதைப் பொருட்களை ஏற்றிவரும் பிரித்தானியப் போதைப்பொருள் கப்பல்களையும் தாக்கியழித்தார்.

மக்கள் செல்வாக்கு
-----------------

இவரது அதிரடி நடவடிக்கைகளால் சீனப் பொது மக்களிடையே லின் சிசு ஒரு துணிச்சல் மிக்க மாவீரராக மதிப்பு பெற்றார். இன்றும் இவரைச் சீன மக்கள் இன்றும் ஒரு வரலாற்று வீரனாகவே போற்றி வருகின்றனர். இவரது பெயரிலேயே இவரது துணிகர நடவடிக்கைகளை விவரிக்கும் வண்ணம் திரைப்படமும் எடுக்கப்பட்டுள்ளது.

லின் சீசுவின் நினைவுச் சிலைகள்
------------------------------

லின் சீசுவின் உருவச் சிலைகளும் நினைவு மண்டபங்களும் சீனாவில் பல இடங்களில் எழுப்பப்பட்டன. அமெரிக்கா, நியூ யோர்க் நகரிலும் இவருக்கு ஒரு சிலை எழுப்பப்பட்டுள்ளது. குவிங் பேரரசு பிரித்தானியாவின் படை நடவடிக்கைகளுக்குப் பணிந்து செயல்பட்டதால், சீன மக்களிடையே குவிங் பேரரசு செல்வாக்கு இழந்தபோதும்
, சீன மக்களிடையே லின் சீசு ஒரு மாவீரனாக இன்றும் போற்றப்பட்டு வருகின்றார். சீனாவில் மட்டுமன்றி சீனர்கள் வாழும் நாடுகளிலும் ஒவ்வொரு ஆண்டும், இவரை ஒரு வரலாற்று வீரனாக நினைவுக்கூறி வருவது குறிப்பிடத்தக்கது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-03-26 அன்று மூலம் பரணிடப்பட்டது. 2009-11-23 அன்று பார்க்கப்பட்டது.
2. ↑
3. ↑
4. ↑

வெளியிணைப்புகள்
---------------

விக்கிமீடியா பொதுவகத்தில்,  
 ***Lin Zexu***   
என்பதின் ஊடகங்கள் உள்ளன. 

* Lin Zexu Memorial பரணிடப்பட்டது 2016-06-13 at the வந்தவழி இயந்திரம்
* **லின் சீசு திரைப்படம்**
* 
* பரணிடப்பட்டது 2016-03-26 at the வந்தவழி இயந்திரம் **லின் சீசுவின் நினைவு கண்காட்சியகம்**
**ஈயோரா** அல்லது லோரா அல்லது லியோரா என்பது ஆஸ்திரேலியப் பழங்குடி மக்களில் ஒரு குடியின் பெயர். தாங்கள் பழங்குடிகள் என்பதை அவர்கள் தங்கள் மொழியில் கூரி என்று அழைப்பர். இம்மக்கள் இன்று சிட்னி மாநகரில் தொன்றுதொட்டு வாழ்ந்து வந்திருக்கிறார்கள். இங்கிலாந்தில் இருந்து ஜனவரி 1788 இல் சுமார் 1300 குற்றவாளிகளும் அவர்களுடைய காப்பாளர்களும் கப்பலில் வந்து இறங்கிய பொழுது, இந்த ஈயோரா மக்களில் 1500 பேர் இருந்ததாகக் கருதப்படுகிறது. ஆனால் வந்திறங்கியோர்கள் கொண்டு வந்த வைசூரி அல்லது பெரியம்மை போன்ற நோயாலும், பிற காரணங்களினாலும், சுமார் 19ஆம் நூற்றாண்டுக்குள் இவ்வினம் முற்றிலுமாக அற்றுவிட்டதாகக் கருதப்படுகிறது. ஈயோரா இன மக்களின் மொழியில் இருந்து இன்று ஆங்கிலத்திலும் பிற மொழிகளிலும் வழங்கும் சொற்களில் சில: டிங்கோ நாய் (dingo), வூமெரா ஈட்டி (*woomera*), வாலபி (*wallaby*), வாம்பட்டு என்னும் பேரெலிவகை (*wombat*), வரட்டாச் செடி (*waratah*), பழுப்பு நிற மோபோக்கு ஆந்தை boobook (owl), கங்காருவிற்கும் வாலபிக்கும் இடைப்பட்ட அளவுடைய வால்லரு என்னும் விலங்கு (wallaroo) ஆகியன.

பென்னெலாங்கு அவர்கள்
*பென்னெலாங்கு* என்னும் பெயருடைய ஈயோரா இனத்தில் இருந்த ஒருவரர் ஆங்கிலேயர்களுக்கும் ஈயோரா இன மக்களுக்கும் இடையே தொடர்பாளராக இருந்துள்ளார். இவருடைய படம் இணைக்கப்பட்டுள்ளது. இவர் மே 24, 1793 இல் இங்கிலாந்து அரசர் 3ஆம் ஜோர்ஜை (*King George III*) சந்தித்து இருக்கிறார்.

உசாத்துணை
---------

* David Horton (gen. ed.) (1994). The Encyclopedia of Aboriginal Australia. Aboriginal Studies Press. ISBN 0-8557-5-234-3 (set).
* N. Thieberger, W. McGregor (gen. eds.) Macquarie Aboriginal Words, section "Sydney language".
* பரணிடப்பட்டது 2016-09-16 at the வந்தவழி இயந்திரம் ஊமெரா ஈட்டியின் படம் *Boy Scouts Beyond the Seas: "My World Tour"* by Sir Robert Baden-Powell, 1913 என்னும் புத்தகத்திலிருந்து
**பிரியம்** (*Priyam*) என்பது 1996 ஆம் ஆண்டு வெளியான இந்திய தமிழ் திரைப்படம் ஆகும் என். பாண்டியன் இயக்கிய இப்படத்தை கஸ்தூரி பிலிம் இன்டர்நேஷனல் நிறுவனம் என்ற பதாகையின் கீழ் அசோக் சாம்ராஜ் தயாரித்தார். இப்படத்தில் அருண் விஜய், மந்த்ரா ஆகியோர் முக்கிய பாத்திரங்களில் நடித்தனர். பிரகாஷ் ராஜ் துணைப்பாத்திரத்தில் நடித்தார். இப்படத்திற்கு வித்தியாசாகர் இசையமைத்தார்.

நடிகர்கள்
---------

* அரிமத்தாக அருண் விஜய்
* ப்ரீத்தாவாக மந்திரா
* கவிதா
* தர்மமாக பிரகாஷ் ராஜ்
* வடிவேலு
* மதன் பாப்

இசை
---

இப்படத்திற்கு வித்தியாசாகர் இசையமைத்தார்.

| எண். | பாடல் | பாடகர்கள் | பாடல் வரிகள் |
| --- | --- | --- | --- |
| 1 | "ஆதாம் ஏவால்" | மனோ, தேவி | வைரமுத்து |
| 2 | "தில்ருபா தில்ருபா" | கோபால் ராவ், அனுராதா ஸ்ரீராம் |
| 3 | "கதல் வலை" | கோபால் ராவ், சிந்து | இலகியன் |
| 4 | "ஒரு கேள்வி" | பி. உன்னிகிருஷ்ணன், சுஜாதா | வைரமுத்து |
| 5 | "துள்ளி வரும்" | மனோ, சுவர்ணலதா |
| 6 | "உதய வெண்ணிலா" | ஹரிஹரன், சித்ரா |
|

வெளியீடு
--------

இந்த படம் வணிக ரீதியாக சுமாரான வெற்றியை ஈட்டியது. இந்த படம் பின்னர் 2000 ஆம் ஆண்டில் தயாரிப்பாளர்கள் சி. எச். கனேஸ்வர ராவ் மற்றும் பி. இந்திரா ஆகியோரால் தெலுங்கில் இதே பெயரில் மொழிமாற்றம் செய்யப்பட்டு வெளியிடப்பட்டது.

இப்பட்டதின் வெற்றியால் ஊக்கம் பெற்ற தயாரிப்பாளர் அசோக் சாம்ராட், முரளி மற்றும் திவ்யா உன்னி ஆகியோரைக் கொண்டு பாண்டியனின் இயக்கத்தில் கல்வெட்டு என்ற படத்தைத் தொடங்கினார். தயாரிப்பு சிக்கல் காரணமாக படம் பின்னர் படத்தின் பணிகள் நின்றன. இதன் பிறகு சாம்ராட் திரைத்துறையிலிருந்து விலகினார்.

குறிப்புகள்
-----------

1. ↑  "A-Z (II)". *Indolink Tamil*. 28 January 2015 அன்று மூலம் பரணிடப்பட்டது. 2015-02-27 அன்று பார்க்கப்பட்டது.
2. ↑  "A-Z (III)". *Indolink Tamil*. 27 September 2013 அன்று மூலம் பரணிடப்பட்டது. 2014-03-02 அன்று பார்க்கப்பட்டது.
3. ↑
4. ↑
மரை வில்லை ஒன்று திருகாணியொன்றில் பொருத்தப்பட்டுள்ளது.
**மரை வில்லை** (ஆங்கிலத்தில் **nut**) எனப்படுவது ஒரு மரை இணைப்பான் ஆகும். இந்த வன்பொருளானது மரையுடன் கூடிய துளையினைக் கொண்டிருக்கும்.

பயன்பாடு
--------

பொதுவாக ஒரு மரையாணியின் (bolt) இணையாக மரை வில்லை பயன்படுத்தப்படும். இயந்திரமொன்றின் இரு பாகங்களை வலுவாக இணைத்திட மரையாணி – மரை வில்லை எனும் இணை பயன்படுத்தப்படும். சில நேரங்களில் திருகாணி (screw) – மரை வில்லை எனும் இணையும் தேவைக்கேற்பப் பயன்படுத்தப்படும். ஒரு இயந்திரக் கூட்டமைப்பில் அதிர்வுகள் அல்லது சுழற்சி காரணமாக, மரை வில்லை சில நேரங்களில் தளர்வடையலாம். இதைத் தவிர்க்க ஒட்டுப்பசை, பாதுகாப்புக் கடையாணி, நைலான் செருகல்கள், சற்றே நீள்வட்டமான மரைகள் போன்றவை கூடுதலாக பயன்படுத்தப்படும். பெரும்பாலான மரை வில்லைகள், அறுங்கோண வடிவத்தினைக் கொண்டிருக்கும். திருகுச்சாவியின் (spanner) அணுக்கம் சிறப்பாக இருக்கவே இந்த அறுங்கோண வடிவமைப்பு. சிறகு மரை மற்றும் சிறைப்பட்ட மரை ஆகியன மேம்பட்ட சிறப்புக் காரணங்களுக்காக வடிமைக்கப்பட்ட மரை வில்லை வகைகளாகும்.

மரை வில்லைகள் பல்வேறு அளவுகளில் உருவாக்கப்பட்டு பயன்படுத்தப்படுகின்றன. சிட்னி துறைமுகப் பாலத்தில் பொருத்தப்பட்டுள்ள மரை வில்லையைப் படத்தில் காணலாம்.

வெளியிணைப்புகள்
---------------

* Boltdepot.com

மேலும் பார்க்க
--------------

* அடை வில்லை
* மரையாணி
**மரூப்ரா** (Maroubra) ஆஸ்திரேலியாவின் நியூ சவுத் வேல்ஸ் மாநிலத்தில் சிட்னியின் கிழக்கே உள்ள கடற்கரை சார் புறநகர்ப் பகுதியாகும். இது சிட்னி மத்திய வணிக மாவட்டத்தின் தென்கிழக்கில் 10 கிலோமீட்டர் தொலைவில் ராண்ட்விக் நகர் உள்ளூர் அரசாங்க பகுதியில் அமைந்துள்ளது. மரூப்ரா ராண்ட்விக் நகர சபை நிர்வாகத்திற்குட்பட்ட பகுதியில் உள்ள மக்கள் தொகையிலும் நிலப்பரப்பிலும் மிகப்பெரிய புறநகர் ஆகும்.

வரலாறு
------

 மரூப்ரா பிரிவாக்கல் திட்டம், 12 ஜனவரி, 1918, இசட் / எஸ்.பி / எம் 8 
மரூப்ரா என்பது உள்ளூர் பழங்குடியின மொழியில் இடியின் இடம் என பொருள்படும். இந்த பகுதியில் முதல் முதலாக 1861 ஆம் ஆண்டில் ஹம்ப்ரி மெக்கீன் என்பவரால் ஒரு வீடு கட்டப்பட்டது.  அதன் தொடர்சியாக 1870 களில் விரிகுடாவின் வடக்கு முனையில் அமைந்திருந்த கம்பளி தொழிற்சாலைகளில் வேலைக்காக ஏராளமான குடியேளிகள் இந்த பகுதிக்கு வந்தனர்.  
1910 களில் மரூப்ரா பிரதேசம் ஒரு முக்கிய குடியிருப்பு பகுதியாக மாறத்தொடங்கியது. குடியிருப்பு மேம்பாட்டாளரான ஹெர்பர்ட் டட்லி அங்கிருந்த நிலத்தை குடியிருப்புத் தொகுதிகளாகப் பிரித்ததைத் தொடர்ந்து அந்த பகுதியின் குடியேற்ற பரம்பல் அதிகரித்தது. 
[  ]

2005 ஆம் ஆண்டில் இடப்பெற்ற மத்திய கிழக்கு மற்றும் ஆங்கிலோ இளைஞர்களுக்கு இடையிலான குரொனுலா கலவர்த்தில் மரூப்ரா புறநகர் பகுதியும் உள்ளடங்கியிருந்தது.  2006 ஆம் ஆண்டில் மரூப்ரா கடற்கரை தேசிய ரீதியில் அலைச்சறுக்கிற்காக ஒதுக்கீடு செய்யப்பட்ட இரண்டாவது ஆஸ்திரேலிய கடற்கரையாக பிரகடனப்படுத்தப்பட்டது.  

 மரூப்ரா கடற்கரை

போக்குவரத்து
------------

சிட்னி நகரின் மத்திய பகுதியில் இருந்து அன்சாக் பரேட் வழியாக கென்சிங்டன், கிங்ஸ்ஃபோர்ட் மற்றும் மூர் பார்க் வழியாக வடமேற்கில் 10 கிலோமீட்டர் தொலைவில் மரூப்ரா அமைந்துள்ளது. மரூப்ரா சந்திப்பிலிருந்து சிட்னி நகரத்திற்கு 394, 399, 396 மற்றும் 397 வழித்தடங்கள் உள்ளடங்கலாக வழமையான பேருந்து சேவைகள் இயக்கப்படுகின்றன.

மேற்கோள்கள்
-----------

1. ↑  Randwick Council: History பரணிடப்பட்டது 20 சூன் 2014 at the வந்தவழி இயந்திரம்
2. ↑  Deaths: McKeon, *The Sydney Morning Herald*, (Saturday, 29 July 1882), p.1.
3. ↑  *The Book of Sydney Suburbs*, Compiled by Frances Pollon, Angus & Robertson Publishers, 1990, Published in Australia ISBN 0-207-14495-8, page 164.
4. ↑  Maroubra subdivision plan, 12 January 1918, Stanton Auctioneers, State Library of New South Wales Z/SP/M8
5. ↑  Race riots spread to suburbs. Sydney Morning Herald, 12 December 2005
6. ↑  Maroubra beach declared national surfing reserve – ABC World Today
மெரைங்கோ குகையின் உள்ளே காணப்படும் படிவுகளின் அமைப்பு
**மரெங்கோ குகை** (*Marengo cave*) ஐக்கிய அமெரிக்காவின் தேசிய இயற்கை அடையாளச் சின்னங்களில் (National Natural Landmark) ஒன்றாகும். இக்குகை இண்டியானா மாநிலத்திலுள்ள மரெங்கோ எனும் ஊரில் அமைந்துள்ளது. இண்டியானாவின் நான்கு காட்சிக் குகைகளுள் ஒன்றான இக்குகையைப் பொதுமக்கள் சுற்றிப் பார்ப்பதற்கு 1883 முதல் அனுமதியளிக்கப்பட்டது. கண்டுபிடிக்கப்பட்ட இரண்டு நாட்களிலிருந்தே இதைக் காண பார்வையாளர்கள் வரத் தொடங்கினர். 1984 முதல் அமெரிக்காவின் தேசிய இயற்கை அடையாளச் சின்னங்களுள் ஒன்றாக அறிவிக்கப்பட்டது.

1883 ஆம் ஆண்டு செப்டம்பர் மாதம் 6 தேதியன்று இக்குகை இருப்பது கண்டுபிடிக்கப்பட்டது. ஆனால் இது கண்டுபிடிக்கப்பட்ட விதம் மற்றும் தேதி குறித்து மாறுபட்டக் கருத்துகள் உள்ளன. மரெங்கோ குகை அமைந்துள்ள மலைக்காட்டுப்பகுதிக்குள் சென்ற ஒரு சிறுவனும் அவனது சகோதரியும் முதலில் இக்குகையைக் கண்டனர் என்ற கருத்து பொதுவாக வழக்கத்தில் உள்ளது. 

இக்குகை ஆண்டு முழுவதும் பார்வையாளர்களுக்காகத் திறந்து விடப்பட்டுள்ளது. இங்கு வழிகாட்டிகளின் துணையோடு இருவகையான நடைப்பயணங்கள் அளிக்கப்படுகின்றன. அவற்றுள் டிரிப்ஸ்டோன் தடப் பயணம், குகையினுள் ஒரு மைல் தொலைவிற்கு, கிட்டத்தட்ட 60–70 நிமிடங்கள் நீடிக்கிறது. கிரிஸ்டல் பேலஸ் பயணம், 35–40 நிமிடங்கள் நீடிக்கிறது. இருவகைப் பயணங்களும் குகையின் வெவ்வேறு பகுதிகளுக்கு பார்வையாளர்களை அழைத்துச் செல்கின்றன. குகையின் உட்புறத்தில் பல்விதமான கனிமப்படிவ வடிவுகள் காணப்படுகின்றன.

படத்தொகுப்பு
------------

* ‎ ‎
* 
* 
* 
* 
*

மேற்கோள்கள்
-----------

1. ↑  "Marengo Cave". National Park Service. 2013-03-05 அன்று மூலம் பரணிடப்பட்டது. 2013-03-14 அன்று பார்க்கப்பட்டது.
2. ↑  Marengo Cavern by H.C. Hovey in Scientific American, Cambridge City Tribune, Cambridge City, Indiana, Thursday, December 27, 1883, Page 4.
3. ↑  An early description of Marengo Cave, Annual Report by Indiana Dept. of Geology and Natural Resources, 1897, Volume 21, page 144-149.
4. ↑  Marengo Cave National Landmark
5. ↑  Hoosier Farmer by Indiana Farm Bureau, issued August, 1919. Marengo Cave (Crawford Co.) discovered and entered by Orris S. Hiestand and sister, 1883.
6. ↑  Orris S. Hiestand's Tombstone

வெளி இணைப்புகள்
---------------

விக்கிமீடியா பொதுவகத்தில்,  
 ***மரெங்கோ குகை***   
என்பதின் ஊடகங்கள் உள்ளன. 

* Official website
* showcaves.com - Marengo Cave
* Marengo Cave பரணிடப்பட்டது 2013-03-05 at the வந்தவழி இயந்திரம் National Park Service
"தவறக் கூடியது அனைத்தும் தவறும்" என்று கூறுகிறது **மர்ஃபியின் விதி** (*Murphy's law*). அமெரிக்க வான்படை பொறியியலாளர் எட்வர்ட் மர்ஃபி என்பவரின் பெயரால் இது வழங்கப்படுகிறது. மர்ஃபி அமெரிக்க வான்படை ஊர்திகளில் பாதுகாப்பு முறைகளையும் எந்திரங்களையும் வடிவமைக்கும் பிரிவில் பணிபுரிந்தவர். அவற்றை வடிவமைக்கும் போது கிட்டிய பட்டறிவினால் அவர் உருவாக்கிய பழமொழியே மர்ஃபியின் விதியாக மாறியது. இதே பொருள் கொண்ட பழமொழிகள் முன்பே வேறுபல இடங்களிலும் காலங்களிலும் வழங்கப்பட்டிருந்தாலும் மர்ஃபியின் பெயரே அதற்கு நிலைத்து விட்டது.

கல்வி மற்றும் அறிவியல் பார்வை 

ரிச்சார்ட் டௌகின்ஸ் (Richard Dawkins) கருத்துப்படி, மர்ஃபி / சாட் விதி  (Murphy / Sod law) போன்ற சட்டங்கள் முட்டாள்தனமானது அல்லது ஏற்புடையது அல்ல. ஒரு குறிப்பிட்ட வகை நிகழ்வுகள் எல்லா நேரத்திலும் ஏற்படலாம் என்று டௌகின்ஸ் சுட்டிக்காட்டுகிறார், ஆனால் அவர்கள் தொந்தரவாக இருக்கும் போது மட்டுமே கவனித்துள்ளனர். அவர் ஒரு உதாரணம் விமானத்தின் சத்தம் என்பதில் தலையிடுகிறார். விமானம் எல்லா நேரத்திலும் வானில் உள்ளது, ஆனால் அவை பிரச்சனையை ஏற்படுத்தும் போது மட்டுமே கவனத்தில் எடுத்துக்கொள்ளப்படுகின்றன. இது உறுதிப்படுத்துதலை உறுதிப்படுத்தும் (confirmation bias) ஒரு வடிவமாகும், அது ஏற்கனவே உருவாக்கப்பட்ட கருத்துகளை உறுதிப்படுத்துவதற்கு ஆய்வாளரின் சாட்சியத்தை கோருகிறது, ஆனால் அவற்றுக்கு முரண்படுகிறது என்பதற்கான ஆதாரத்தை அவர் தேடுவதில்லை

இதேபோல், லண்டனிலுள்ள இம்பீரியல் கல்லூரியில் கணிதவியல் பேராசிரியரும், முதுநிலை ஆராய்ச்சி ஆய்வாளருமான டேவிட் ஹாண்ட் (David Hand), உண்மையில் மிகப் பெரிய எண்ணிக்கையில் இருக்கும் சட்டம், மேரியின் சட்டம் எப்பொழுதாவது நிகழும் நிகழ்வுகளைப் பற்றி எதிர்பார்க்க வேண்டும் என்று சுட்டிக் காட்டுகிறது. தேர்வு சார்பின்மை என்பது, அந்த வர்கள் ஞாபகம் வைக்கப்படுவதை உறுதி செய்யும் மற்றும் பல முறை முர்ஃபியின் சட்டம் உண்மை இல்லை என்பதை மறக்கவில்லை.

இது வெப்ப இயக்கவியல் விதிகளோடு தொடர்பு கொண்ட மர்ஃபி விதி  பற்றி தொடர்ந்து குறிப்புகள் உள்ளன (Anne Roe புத்தகத்தில் இருந்து மேற்கோள் காண்க). குறிப்பாக, மேப்பியின் விதி வெப்ப இயக்கவியல் இரண்டாம் விதியின் (என்ட்ரோபி விதி) ஒரு வடிவமாக மேற்கோளிடப்பட்டுள்ளது. அதானு சாட்டர்ஜி இந்த கருத்தை முறையாக மாஃபியின் சட்டத்தை கணித முறையில் கூறி விசாரித்தார். முர்சியின் சட்டம் மிகவும் குறைந்த நடவடிக்கை என்ற கோட்பாட்டைப் பயன்படுத்தி நிராகரிக்கப்படலாம் என்று சட்டர்ஜி கண்டறிந்தார்.

மேற்கோள்கள்
-----------

1. ↑  Nick T. Spark (2006). *A History of Murphy's Law*. Lulu.com. பன்னாட்டுத் தரப்புத்தக எண்:978-0-9786388-9-4. .

| * பா
* உ
* தொ
எதிர்பாராத விளைவுகள் |
| --- |
| 
* அபிலீன் தோற்றமுரண்
* பட்டாம்பூச்சி விளைவு
* நாகப்பாம்பு விளைவு
* தோல்வி நிலை மற்றும் விளைவு பகுப்பாய்வு
* ஹாத்தார்ன் விளைவு
* ஹட்பெரின் விதி
* தலைகீழ் விளைவுகள்
* மர்பியின் விதி
* ஆஸ்பார்ன் விளைவு
* உடைந்த சன்னல் உவமை
* கெடு வெகுமதி
* பொருத்தத் தோற்றமுரண்
* இடர் ஈடு
* தற்பிழையாகும் வருவதுரைத்தல்
* தன்னையே முறியடிக்கும் யோசனை
* சேரந்தீவம்
* சமூகப் பொறி
* ஸ்ட்ரெய்சண்ட் விளைவு
* பொதுமங்களின் அவலம்
* சிறிய முடிவுகளின் கொடுமை

 |
**பி. சிவசாமி** (பிறப்பு: சூன் 20, 1943) சிங்கப்பூர் தமிழ் எழுத்தாளர். தமிழ்நாடு, தஞ்சை மாவட்டம், இராங்கியன் விடுதி எனும் ஊரில் பிறந்த இவர் தனது ஆரம்பக் கல்வியை சிங்கப்பூரிலுள்ள இராமகிருஸ்ணா பள்ளியிலும், உயர்நிலைக் கல்வியை உமறுப் புலவர் உயர்நிலைப் பள்ளியிலும் பெற்றார்.

தொழில்
------

தமிழ், ஆங்கிலம், மலாய் போன்ற மொழிகளில் நன்கு தேர்ச்சிபெற்றிருந்த இவர் தமிழாசிரியராகப் பணியாற்றினார்.

பதவிகள்
-------

சிங்கப்பூர் தமிழாசிரியர் கழகத்தின் பொருளாளராகவும், தமிழ் வளர்ச்சிக் கழகத்தின் செயலாளராகவும், சிங்கப்பூர் தமிழர் இயக்கத்தின் செயலவை உறுப்பினராகவும், சிங்கப்பூர் தமிழ் எழுத்தாளர் சங்கத்தின் உறுப்பினராகவும், சிங்கப்பூர் தமிழாசிரியர் சங்க 25வது ஆண்டு வெள்ளிவிழா மலரின் பொறுப்புக் குழுவின் செயலாளராகவும் பணியாற்றியுள்ளார்.

இலக்கியப் பணி
-------------

1958ல் எழுதத் தொடங்கிய இவர் சிறுகதை, கட்டுரை முதலான துறைகளில் கூடிய ஆர்வம் செலுத்திவந்தார். இவரது முதல் கட்டுரை தமிழ் முரசு மாணவர் மணிமன்றத்தில் வெளிவந்தது. தொடர்ந்து இவரது படைப்புகள் சிங்கப்பூர், மலேசியா சிற்றிதழ்களிலும் பத்திரிகைகளிலும் பிரசுரமாகியுள்ளன.

எழுதியுள்ள நூல்
---------------

* தனிமரம் (சிறுகதைத் தொகுப்பு)

பெற்ற பரிசுகள்
--------------

இலக்கியப் போட்டிகளின் இவர் பல பரிசில்களைப் பெற்றுள்ளார்.

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**சமிம் தாரிக்கு** (*Shamim Tariq*) ஒர் இந்திய அறிஞரும் கட்டுரையாளரும் ஆவார். வாரணாசியில் 1952 ஆம் ஆண்டு இவர் பிறந்தார். மும்பை அஞ்சுமன்-இ-இசுலாமில் உள்ள கரிமி நூலகத்தின் இயக்குநராக இருந்தார். 2019 ஆம் ஆண்டு தன்னுடைய பதவியிலிருந்து இவர் விலகினார். சூஃபி சிந்தனை மற்றும் வேதாந்தத்தின் கொள்கைகளை பகுப்பாய்வு செய்யும் அவரது தத்துவ ஆய்வு நூலான தசாவ்வுஃப் அவுர் பக்தி 2015 ஆம் ஆண்டு உருதுக்கான சாகித்ய அகாடமி விருதை வென்றது. இரண்டு மரபுகளுக்கு இடையே உள்ள பொதுவான தன்மைகள் மற்றும் இரக்கம், நீதி, அமைதி மற்றும் சகோதரத்துவம் ஆகியவற்றின் செய்தியை இந்த படைப்பு விவரிக்கிறது. இவரது பேச்சுகளை அவரது தனி அலைவரிசையில் கேட்கலாம்.

மேற்கோள்கள்
-----------

1. ↑  "Sahitya honour for Dogri, Punjabi writers". Tribune. 2014-12-19.. பார்த்த நாள்: 2015-12-24.
2. ↑  "Kulkarni for promotion of Urdu to bring India, Pak closer". India Today. March 15, 2016. .
3. ↑  Devapriya Roy (February 21, 2016). "A reader's guide to the 24 books that have won the Sahitya Akademi awards". Scroll.in.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
| கல்விசார் | 
* CiNii

 |
| மற்றவை | 
* IdRef

 |
**கோவூர் சுந்தரேஸ்வரர் ஆலயம்** (Kovur Sundareswarar Temple) சென்னையின் புறநகர்ப்பகுதியான கோவூரில் அமைந்துள்ள ஓர் இந்து ஆலயமாகும்.சென்னையிலுள்ள நவகிரகக் கோயில்களில் இது புதன் ஸ்தலமாகும். சிவபெருமானுக்காக எழுப்பப்பட்டுள்ள இவ்வாலயம் சுமார் 965 ஆம் ஆண்டுக்கு முன் கட்டப்பட்டது. இந்த கோவிலின் முக்கிய தெய்வமான சுந்தரேஸ்வரர் (சிவனின் வடிவம்) மற்றும் (பார்வதி) சவுந்தாரம்பிகையாக அருள்பாலிக்கிறார். கர்நாடக சங்கீத வித்துவான் தியாகராஜரால் கோவூர் பச்சரட்னம் என்று அழைக்கப்பட்ட ஐந்து பாடல்களையும் தொகுத்து வழங்கினார்.

தல புராணம்
----------

கோவூர் சுந்தரேஸ்வரர் கோவிலில், காமாட்சி அம்பாள் சிவனின் சிலையை பிரதிஷ்டை செய்து வழிபாடு செய்தார். சுந்தரேஸ்வரர் தவத்தில் இருந்தார் அவர் கண்ணைமூடி தவமிருந்ததால் கோவூரைச் சுற்றி உள்ள பகுதிகள் மிகவும் சூடானதாக மாறியது, எல்லா ஜீவராசிகளும் இந்த வெப்பத்தினால் பாதிக்கத் தொடங்கின. ஆனால், சிவன் தனது கண்களை மூடி ஆழ்ந்த தியானம் செய்ததால் அவர் இதை உணரவில்லை. ஆகையால், என்ன செய்வது என்று அறியாத முனிவர்கள் மற்றும் தேவர்கள் விஷ்ணுவிடம் முறையிட்டனர். விஷ்ணு உலகத்தை காப்பாற்ற மகாலட்சுமியை பூலோகத்திற்கு அனுப்பி சிவனின் தவத்தை கலைத்து பூமியை காக்குமாறு கூறினார்.அவர் கோ வேடம் பூண்டார்.கோ என்றால் பசு என்ற மறு பெயர் உண்டு,சிவ ஆராதனை நடத்திய இடம் என்பதால் கோவூர் என்ற பெயர் பெற்றது என நம்பப்படுகிறது.

இவற்றையும் காண்க
----------------

* சென்னையின் பாரம்பரியக் கட்டடங்கள்

சான்றுகள்
---------

1. ↑  "சென்னையை சுற்றியுள்ள நவக்கிரக பரிகார தலங்களில் - 2. புதன்". *Dinamani*. 2023-05-22 அன்று பார்க்கப்பட்டது.
2. ↑  Ganesh (2018-11-09). "Sri Sundareswarar Temple- Kovur | India Temple Tour" (ஆங்கிலம்). 2023-05-22 அன்று பார்க்கப்பட்டது.
**காந்தப் பிரிப்பு முறை** (*magnetic seperation*) என்பது ஒரு தாதுக் கலவையிலுள்ள காந்த ஏற்புத்திறன் உள்ள பொருளை காந்த சக்தியைப் பயன்படுத்தி தனியே பிரித்தெடுக்கும் ஒரு உலோகவி முறையாகும். இம்முறையை **மின்காந்தப் பிரிப்பு முறை** என்றும் அழைப்பர். இப்பிரிப்பு உத்தி தாதுக் கலவையிலுள்ள இரும்பை மற்றும் காந்த தன்மையுள்ள தாதுக்களை செறிவூட்டுதலில் மற்றும் பிரித்தெடுத்தலில் பெரிதும் பயன்படுகிறது.

உல்பிரமைட் தாதுவுடன் காசிட்டரைட் அல்லது பிசுமத் கலந்துள்ள சுரங்கங்களில் தாதுக்களைப் பிரித்தெடுக்க காந்தப் பிரிப்பு முறை பயன்படுத்தப்படுகிறது. ஜான் பிரைஸ் வெதெரில் (1844 – 1906 ) கண்டுபிடித்த இயந்திரமான வெதெரிலின் காந்தப் பிரிப்பான் இத்தாதுச் சுரங்கங்களில் பயன்படுத்தப்பட்டது.

நீற்றுதல் முடிந்த பின்னர் உலர்ந்த உலோகத் தாதுவானது வெதெரிலின் காந்தப்பிரிப்பு இயந்திரத்தில் உள்ள இருசோடி மின்காந்த உருளைகளுக்கு கீழாக நகரும் வார்ப்பட்டையின் மீது விழுமாறு கொட்டப்படுகிறது. மின்காந்த உருளைகள் நகரும் பட்டைக்கு செங்கோணமாக சுழலும் வகையில் அமைக்கப்பட்டுள்ளன. முதல் சோடி மின்காந்த உருளைகள் மென் புலமாகவும் இரண்டாவது சோடி மின் காந்த உருளைகள் வன் புலமாகவும் செயல்படுகின்றன. காந்த மாசுக்கள் காந்த உருளையின் ஈர்ப்பு விசையால் அதன் அருகிலேயே குவியலாக விழுகின்றன. காந்தமற்ற தாது காந்தத்துக்கு சற்று தொலைவில் வேறொரு குவியலாக வந்து விழுகின்றது.

இவ்வியந்திரங்களால் காந்த சக்தியைப் பயன்படுத்தி ஒரு நாளைக்கு 10 டன் அளவுள்ள தாதுக்களை தூய்மைப்படுத்த முடியும். காந்தப் பண்பில்லாத தாதுக்களில் இருந்து காந்தப் பண்புள்ள மாசுக்களைப் பிரித்தெடுக்கப் பயன்படும் முறையே காந்தப்பிரிப்பு முறை என்றழைக்கப்படுகிறது. மேலும், கழிவு இரும்பிலிருந்து காந்தப்பண்புள்ள இரும்புத் துகள்களைப் பிரித்தெடுக்க மின்காந்த தூக்கிகளில் இம்முறை பயன்படுகிறது.

மேற்கோள்கள்
-----------

1. ↑  "Historical Markers - Samuel Wetherill". ExplorePAhistory.com. 2012-08-20 அன்று பார்க்கப்பட்டது.
2. ↑  Earl, Bryan (1994). *Cornish Mining: The Techniques of Metal Mining in the West of England, Past and Present* (2nd ). St Austell: Cornish Hillside Publications. பக். 97. பன்னாட்டுத் தரப்புத்தக எண்:0-9519419-3-3.
**ஒளி மருந்தியல்** என்பது ஒளியின் மூலம் மருந்துப்பாெருட்களை செயல்படுத்தவும் மற்றும் செயலிழக்கவும் செய்யும் ஒரு செயல்முறை ஆகும். ஒளியின் ஆற்றல் வெவ்வேறு உயிரியல் நடவடிக்கையில் விளையக்கூடிய, மருந்தின் வடிவம் மாற்ற பயன்படுத்தப்படுகிறது.  அது மருந்துகள் எதிராக செயல்படுவதிலிருந்தும்,  பக்க விளைவுகளை தடுக்கவும் மற்றும் வெளிப்பாடு சூழலுக்கு ஏற்றவகையில்  அமையும்படி செய்யப்பட்டுள்ளது.                                                 மருந்துப்பாெருட்களை செயல்படுத்தவும் மற்றும் செயலிழக்கவும் செய்யும்படி பாேட்டாே சுவிச்சுகளான அசாேபென்சீன், ஸ்பைராேபிரான் அல்லது டைஅரைல்ஈத்தீன் ஆகியவற்றை அறிமுகப்படுத்தப்பட்டுள்ளது.. இதற்கு ஒரு எடுத்துக்காட்டு பாேட்டாேஸ்டாட்டின் என்பதாகும். இது ஒளியின் மூலம் உயிருள்ளவையில் செயல்படுத்த மற்றும் செயலிழக்க செய்யும் வினைத்தடுப்பானாக செயல்பட்டு மைக்ரோடியூபுலே இயக்கவியலைக்  கட்டுப்படுத்தும்.

மேலும் பார்க்க
--------------

* Optogenetics
* Photodynamic therapy

மேற்காேள்கள்
------------

1. ↑  Velema, Willem A.; Szymanski, Wiktor; Feringa, Ben L. (12 February 2014). "Photopharmacology: Beyond Proof of Principle". *J. Am. Chem. Soc.* **136** (6): 2178–2191. doi:10.1021/ja413063e. .
2. ↑
3. ↑  Borowiak, Malgorzata; Nahaboo, Wallis; Reynders, Martin; Nekolla, Katharina; Jalinot, Pierre; Hasserodt, Jens; Rehberg, Markus; Delattre, Marie *et al*. (2015-07-16). "Photoswitchable Inhibitors of Microtubule Dynamics Optically Control Mitosis and Cell Death" (in en). *Cell* **162** (2): 403–411. doi:10.1016/j.cell.2015.06.049. பன்னாட்டுத் தர தொடர் எண்:0092-8674. பப்மெட்:26165941. .
4. ↑  "Colourful chemotherapy". *The Economist*. July 11, 2015. பன்னாட்டுத் தர தொடர் எண்:0013-0613.. பார்த்த நாள்: 2016-05-01.

[[பகுப்பு:கன்னியாகுமாி மாவட்ட ஆசிாியா் கல்வி மற்றும் பயிற்சி நிறுவன கல்வியாளர்கள் தாெடங்கிய கட்டுரைகள்]]
**ஒல்லையூர் தந்த பூதப்பாண்டியன்** சங்ககாலப் புலவர்களில் ஒருவர். இவர் ஓர் அரசனாகவும் இருந்தவர். இவர் பாடிய இரண்டு பாடல்கள் சங்கநூல் தொகுப்பில் இடம்பெற்றுள்ளன. அவையாவன அகநானூறு 25, புறநானூறு 71.

இவரது மனைவி பூதபாண்டியன் தேவி பெருங்கோப் பெண்டும் ஒரு புலவர். அவர் பாடிய பாடல் ஒன்றும் உள்ளது. இவர் தன் கணவன் இறந்தபோது தன் கணவனை எரிக்கும் தீயில் பாய்ந்து உயிர் துறக்கச் சென்றார். சான்றோர் பலர் தடுத்தனர். அப்போது தம் கருத்தை வெளிப்படுத்தும் ஒரு பாடலைப் பாடிவிட்டுத் தீயில் பாய்ந்து உயிர் துறந்தார். (புலவர் வரிசை எண் 326, பாடல் - புறநானூறு 246)

புலவர் பெயர்விளக்கம்
--------------------

இந்தப் புலவர் பெயரில் 'பூதப்பாண்டியன்' என்று ஒற்றெழுத்து மிகுந்து காணப்படுகிறது. மனைவி பெயரில் 'பூதபாண்டியன்' என்று ஒற்று மிகாமல் உள்ளது. இது ஏடெழுதுவோர் செய்த பிழையாக இருக்கலாம்.   

ஒல்லையூர் கிழான் மகன் பெருஞ்சாத்தன் என்பவன் சிறந்த போர்வீரனாகவும், வள்ளலாகவும் விளங்கினான். அவன் இறந்ததை எண்ணிக் குடவாயில் கீரத்தனார் என்னும் புலவர் வருந்திப் பாடியுள்ளார். (புறநானூறு 242)   

ஒல்லையூர் பாண்டியர் ஆட்சியின் கீழ் இருந்தது. அதனை ஒல்லையூர் கிழான் மகன் பெருஞ்சாத்தன் மீட்டுத் தனதாக்கிக்கொண்டான். பூதப்பாண்டியன் பெருஞ்சாத்தனோடு போரிட்டு வென்று மீண்டும் தனதாக்கிக்கொண்டான். இதனால் இவனை 'ஒல்லையூர் தந்த' என்னும் அடைமொழி தந்து மக்கள் வழங்கினர்.

அகநானூறு 25: (பாலைத் திணை)
--------------------------

திரும்புவேன் என்று சொல்லிச் சென்ற பருவம் வந்தும் அவன் வராமையால் தலைவி வருந்துகிறாள். பொதியமலை அரசன் திதியன். அவன் போரிடுவோரையெல்லாம் வென்ற வில்லை உடையவன்.அத்துடன் மழைமேகம் போல, ஆனால் இன்னிசை முழக்கிக் கொடை வழங்குபவன். அந்தக் காட்டுக்குச் சென்றாலும் அவர் வந்துவிடுவார் என்று சொல்லித் தோழி தலைவியைத் தேற்றுகிறாள்.

புறநானூறு 71 ( காஞ்சித் திணை, வஞ்சினக்காஞ்சித் துறை)
----------------------------------------------------

தானையோடு வந்து என்னுடன் போரிடுவதாகக் கூறுபவரை அலறும்படி தாக்கி, நான் அவரைப் புறமுதுகிட்டு ஓடச் செய்வேன். அப்படிச் செய்யாவிட்டான், என் அன்பு மனைவியைப் பிரிவேன் ஆகுக. அறநிலை திரியாத என் அவைக்களத்தில் திறமை இல்லாத ஒருவனை அமர்த்தி வலிமையற்ற ஆட்சி புரிபவன் ஆவேனாகுக. நான் வையைவளம் மிக்க என் தென்புலத்தை மையல் கோமான் மாவன், எயிலாந்தை, புலவர் அந்துவஞ்சாத்தன், ஆதன் அழிசி, இயக்கன் (என்னும் ஐம்பேராயமும்), பிறரும் என் கண் போன்ற உறவினரும் கூடி உதவக் காத்துவருகிறேன். அவரைப் புறமுதுகிட்டு ஓடச் செய்யாவிட்டால் இதிலிருந்து வழுவி வன்புலத்தை(சுடுகாட்டை)க் காக்கும் பிறவி அடைவேன் ஆகுக. என்றெல்லாம் இந்தப் பாண்டியன் தனக்குத் தானே உறுதிமொழி கூறும் வஞ்சினம் பேசுகிறான். இதனால் அவன் தன் மனைவியை மதித்த பண்புடைமை, செங்கோலாட்சி, அவைக்கள ஆட்சி முதலானவற்றை அறியமுடிகிறது.

வெளி இணைப்புகள்
---------------

1. ↑  ஒல்லையூர் தந்த பூதப்பாண்டியன் பாடல் புறநானூறு 71
A2-ரக ஒளி அடக்கியை விட்டு வெளியேறும் சன்னம், அதிவேக காற்றிடைவெளி பளீரொளியில் படமாக்கப்பட்டது.
எஸ்.ஜி. 550-ல் உள்ள பறவைக்கூண்டு வகையான ஒளி அடக்கி   

**ஒளி அடக்கி**அல்லது **ஒளி நீக்கி**, என்பது புரிகுழல் துப்பாக்கியின் சன்னவாயில் பொருத்தப்படும் ஒரு சாதனம் ஆகும். சுடும்போது சன்னவாயில் இருந்து வெளியேறும் அதி-உஷ்ண வாயுக்களை குளிர்விக்கும் இது, கண்ணுக்கு தென்படும் ஒளியை குறைக்கிறது. இருண்ட சூழலில் சுடும்பொழுது, சுடுநருக்கு தற்காலிக பார்வைமறிப்பு ஏற்படும் வாய்ப்புகளை குறைப்பதே, இந்த சாதனத்தின் முதன்மை நோக்கம் ஆகும். ஒளி அடக்கி, கண்ணுக்கு புலப்படும் ஒளியின் அடர்த்தியை, எதிரிக்கு தெரியாத வண்ணம் குறைக்கும், இந்த  பயன் இரண்டாம்பட்சமே ஆகும்.

ஒளி அடக்கியும் சன்னவாய் நிறுத்தியும் ஒரே இடத்தில் பொருத்தப்பட்டாலும், இவை இரண்டும் வெவ்வேறு என்பதை நினைவில் வையுங்கள். வெடியொளியை குறைக்க மட்டுமே ஒளி அடக்கி பயன்படும். சன்னவாய் நிறுத்தி என்பது பெரிய சுடுகலன்களின் பின்னுதப்பை குறைப்பதற்கு மட்டுமே பயன்படும், மேலும் அது வெடியொளியை குறைக்காது.

மேலும் பார்க்க
--------------

* ஒலி அடக்கி

மேற்கோள்கள்
-----------

1. ↑  Army Field Manual FM 3-22
2. ↑  DiMaio, Vincent J.M. (2002). *Gunshot Wounds: Practical Aspects of Firearms, Ballistics, and Forensic Techniques, SECOND EDITION*. Taylor & Francis. பக். 79. பன்னாட்டுத் தரப்புத்தக எண்:978-0-8493-8163-8.
**புது வரலாற்றியல் திறனாய்வு** என்பது, புது வரலாற்றிய இலக்கியக் கோட்பாட்டை அடிப்படையாகக் கொண்ட திறனாய்வு ஆகும். புது வரலாற்றியக் கொள்கையின்படி, இலக்கியத்தை ஆராயும்போது அல்லது திறனாய்வு செய்யும்போது அது எழுந்த காலப் பின்னணியை மட்டுமன்றி அதைத் திறனாய்பவரின் காலப் பின்னணியும் கவனத்துக்கு எடுத்துக்கொள்ளப்பட வேண்டும். வரலாற்றியத்தை விடப் புது வரலாற்றியம் இலக்கியத்தைப் பரந்த வரலாற்றுச் சூழலில் நோக்குகிறது.

புது வரலாற்றிய நிலைப்பாடு
-------------------------

வரலாற்றைப் புறவயமாக நோக்க முடியும் என்று புது வரலாற்றியம் நம்புவதில்லை. மிகவும் அடிப்படையான வரலாற்றுத் தகவல்களேயன்றித் தெளிவான தகவல்கள் கிடைப்பதில்லை. இதனால், வரலாற்று நிகழ்வுகள் பற்றிய தகவல்கள் அதை ஆய்வு செய்பவரின் விளக்கங்களாகவே அமையுமேயன்றி உண்மைகளாக இருக்கும் என்று சொல்ல முடியாது. அத்துடன், இவ்விளக்கங்கள் ஆய்வாளரின் காலத்துக் கருத்துக்களின் தாக்கங்களுக்கு உட்பட்டிருக்கும். மேற்படி காரணங்களால் காலம் மாற்றமடையும்போது குறித்த ஒரு இலக்கியம் பற்றிய புரிதலும் மாறும் என்பதைப் புது வரலாற்றியம் ஏற்றுக்கொள்கிறது. இதனால், படைப்பாளியின் காலப் பின்னணி எவ்வாறு இலக்கியப் படைப்பைப் பாதித்தது என்பதையும், எப்படி அவ்விலக்கியம் அதன் காலத்தைப் பிரதிபலிக்கிறது என்றும் ஆராயும் அதே வேளை, திறனாய்பவரின் காலப் பின்னணி அவரின் முடிவுகளில் தாக்கம் கொண்டிருக்கும் என்பதையும் புது வரலாற்றியம் கவனத்தில் கொள்கிறது.

குறிப்புக்கள்
-------------

1. ↑  ""What is New Historicism" in CliffNotes, 1 திசம்பர் 2013ல் பார்க்கப்பட்டது". 2013-12-12 அன்று மூலம் பரணிடப்பட்டது. 2013-12-01 அன்று பார்க்கப்பட்டது.
2. ↑  "New Historicism, Cultural Studies (1980s-present)" OWL Purdue Online Writing Lab, 1 திசம்பர் 2013ல் பார்க்கப்பட்டது.
3. ↑  ""What is New Historicism" in CliffNotes, 1 திசம்பர் 2013ல் பார்க்கப்பட்டது". 2013-12-12 அன்று மூலம் பரணிடப்பட்டது. 2013-12-01 அன்று பார்க்கப்பட்டது.

இவற்றையும் பார்க்கவும்
----------------------

* திறனாய்வுக் கோட்பாடுகளின் பட்டியல்
**கே. சி. பழனிசாமி** (பிறப்பு: 7 திசம்பர் 1959 சென்னிமலை ஈரோடு மாவட்டம்) என்பவர் இந்திய தமிழ் அரசியல்வாதி மற்றும் இந்திய இந்திய நாடாளுமன்றத்தின் திருச்செங்கோடு தொகுதியின் முன்னாள் உறுப்பினர் ஆவார். இவர் அண்ணா திராவிட முன்னேற்றக கழகம் கட்சியைச் சேர்ந்வர். மேலும் இவர் தமிழ்நாடு சட்டமன்ற காங்கேயம் தொகுதி முன்னாள் உறுப்பினராவார். தமிழ்நாட்டின், ஈரோடு மாவட்டம் சென்னிலையில் பிறந்த இவர் கோயம்புத்தூர் தமிழ்நாடு வேளாண் பல்கலைக்கழகத்தில் வேளாண் பொறியியல் பயின்றார். 1972 ஆம் ஆண்டில், எம்.ஜி.ஆர் அதிமுக கட்சியைத் தொடங்கியபோது, இவர் தனது 13 வயதில் கட்சி உறுப்பினராக சேர்ந்தார். 1983 ஆம் ஆண்டில் கோயம்புத்தூர் மாவட்டத்தில் அதிமுகவின் எம்.ஜி.ஆர் இளைஞரணிக்கு 23 வயதில் துணைச் செயலாளராக நியமிக்கப்பட்டார். இரண்டு ஆண்டுகளுக்குப் பிறகு, திருப்பூர் மாவட்டத்தில் உள்ள காங்கேயம் சட்டமன்ற தொகுதியின் அதிமுக வேட்பாளராக போட்டியிட்டு சுமார் 16,000 வாக்கு வித்தியாசத்தி தேர்தலில் வெற்றி பெற்றார். தனது 24 வயதில் தமிழக சட்டமன்ற உறுப்பினராக அமர்ந்த இளைய அரசியல்வாதி என்ற பெருமையை பெற்றார். 1989 ஆம் ஆண்டு தேர்தலில், தென்னிந்தியாவில் அதிக வாக்கு வித்தியாசத்தில் தேர்தலில் வெற்றி பெற்று திருச்செங்கோடு தொகுதியின் நாடாளுமன்ற உறுப்பினரானார்.

குறிப்புகள்
-----------

வெளி இணைப்புகள்
---------------

* பதினான்காவது மக்களவை உறுப்பினர்கள் - இந்திய நாடாளுமன்ற வலைத்தளம்
[*தொடர்பிழந்த இணைப்பு*][ *<span title="Dead link since February 2020">நிரந்தர இறந்த இணைப்பு</span>* ]
**பி. கோதைநாயகி** (B. Codanayaguy) இந்திய விண்வெளி ஆய்வு மையத்தின் மின்னணு மற்றும் கருவிமயமாக்கல் துறையின் பொறியாளர் ஆவார். செயற்கைக்கோள் ஏவுதல்களில் பயன்படுத்தப்படும் திட இராக்கெட் மோட்டர்களுக்கான கட்டுப்பாட்டு அமைப்புகளின் கருவிக்கு இவர் பொறுப்பாவார். 2017ஆம் ஆண்டில் புதுதில்லி குடியரசுத் தலைவர் இல்லத்தில் இந்தியாவில் பெண்களுக்கான மிக உயர்ந்த விருதான, நாரி சக்தி விருது இவருக்கு வழங்கப்பட்டது.

இந்தியாவில் புதுச்சேரி நகரைச் சேர்ந்த இவர்,  இந்தியாவில் முதல் விண்வெளி ஏவுதல்களைப் பார்த்த பிறகு தான் ஒரு பொறியியாலாளராக முடிவு செய்தார். இவர் கோவையில் உள்ள அரசு தொழில்நுட்பக் கல்லூரியில் பட்டம் பெற்றார். இவரது முதல் வேலை 1984இல் இந்திய விண்வெளி ஆய்வு மையத்தில் இருந்தது.  அங்கு, இவர் ஆக்மென்ட் செயற்கைக்கோள் ஏவும் விண்கலத்தில் பணிபுரிந்தார்.

தொழில்
------

மின்னணு, கருவிமயமாக்கல் & கட்டுபாடுகளைக் கவனிக்கும் தரப் பிரிவின் குழுத் தலைவரானார்.  சதீஸ் தவான் விண்வெளி மையத்தில் எரிபொருள் மற்றும் பற்றவைப்புகள் சோதிக்கப்படும் இடத்தில் பணிபுரிந்தார். 

சதீஷ் தவான் விண்வெளி மையத்தில் முப்பது ஆண்டுகள் பணியாற்றிய பிறகு , முனைய துணைக்கோள் ஏவுகலம் சி 37 பயணத்தின்போது இவரும் இவரது குழுவும் போலார் செயற்கைக்கோள் ஏவுதல் வாகனத்தில் திட ராக்கெட் மோட்டார்கள் பிரிவில் வேலை செய்யத் தொடங்கினர் இது 2017 பிப்ரவரி 15 அன்று 104 செயற்கைக்கோள்களை சூரிய-வட்டச் சுற்றுப்பாதையில் வெற்றிகரமாக வைத்தது.  தனது வேலையில் தன்னை சுதந்திரமாக வெளிப்படுத்த முடிந்தது என்றும், பாலியல் தொடர்பான பிரச்சினைகள் எதுவும் இல்லை என்றும் இவர் கருத்து தெரிவித்துள்ளார்.

அங்கீகாரம்
----------

மார்ச் 2017 இல், இந்தியக் குடியரசுத் தலைவரிடமிருந்து ஒரு விருதைப் பெற தேர்ந்தெடுக்கப்பட்ட மூன்று விஞ்ஞானிகளில் ஒருவராக இருந்தார். அதில் சுபா வாரியர், அனட்டா சோனி ஆகியோர் மற்ற இருவராவர்.  2017 ஆம் ஆண்டு அனைத்துலக பெண்கள் நாள் அன்று, இவருக்கு புது தில்லியில் குடியரசுத் தலைவர் இல்லத்தில் குடியரசுத் தலைவர் பிரணப் முகர்ஜி நாரி சக்தி விருது வழங்கினார்.

மேற்கோள்கள்
-----------

1. ↑  Rai, Arpan (March 8, 2017). "International Women's Day: 33 unsung sheroes to be awarded Nari Shakti Puraskaar". *India Today* (ஆங்கிலம்). 2020-04-06 அன்று பார்க்கப்பட்டது.
2. 1 2  Srikanth, Manoj Joshi and B. R. (2017-02-26). "India's rocket women". *Deccan Chronicle* (ஆங்கிலம்). 2020-04-06 அன்று பார்க்கப்பட்டது.
3. ↑  admin (2017-03-10). "Nari Shakti Puraskar 2016". *UPSCSuccess* (ஆங்கிலம்). 2020-04-06 அன்று பார்க்கப்பட்டது.
4. 1 2  Rai, Arpan (March 8, 2017). "International Women's Day: 33 unsung sheroes to be awarded Nari Shakti Puraskaar". *India Today* (ஆங்கிலம்). 2020-04-06 அன்று பார்க்கப்பட்டது.
5. ↑  "PSLV-C37 / Cartosat −2 Series Satellite – ISRO". *www.isro.gov.in*. 2019-12-11 அன்று மூலம் பரணிடப்பட்டது. 2020-04-06 அன்று பார்க்கப்பட்டது.
6. ↑  "Nari Shakti Awardees- | Ministry of Women & Child Development | GoI". *wcd.nic.in*. 2020-04-06 அன்று பார்க்கப்பட்டது.